Michael Rose

Hugh «Michael» Rose (født 1940 i Quetta i Britisk India) er en britisk general. Han er mest kjent for sin rolle under Jugoslavia-krigene, da han var sjef for UNPROFOR i Bosnia-Hercegovina.

 Militær karriere 
Rose er utdannet ved Cheltenham College og studert ved University of Oxford og Sorbonne.Biografi , Emirates Center for Strategic Studies and Research.

Han startet sin militære karriere i 1959 i Gloucestershire Regiment i reserven av Territorial Army, men skiftet i 1962 til Royal Air Force Volunteer Reserve. Rose ble i 1964 tilknyttet Coldstream Guards. Etter å ha gjennomgått stabsskole ble Rose i 1973 brigademajor for 16th Parachute Brigade. Fra 1979 til 1982 var han sjef for 22nd SAS Regiment. I denne tiden fikk han ansvar for å lede operasjonen mot den okkuperte iranske ambassaden i London i 1980.«General Sir Michael Rose» , Pointer. Journal of the Singapore Armed Forces, bd. 35, nr. 2, 2009. Under Falklandskrigen tjenestegjorde han som sjef for styrkene fra Special Forces, som var i felten under konflikten mot Argentina. Rose ble senere sjef for infanteriskolen og for Special Forces. Han studerte også ved Royal College of Defence Studies, for deretter å  holde territoriell kommando i Storbritannia. I tillegg til tjenesten på Falklandsøyene, har Rose i sin militære karriere tjenestegjort i Nord-Irland. Han har også vært stasjonert Midtøsten, Tyskland, Aden, Malaysia, i De arabiske gulfstater og Dhofar.

I 1994 ble Rose sjef for UNPROFOR,«Portrait: Sir Michael Rose, UNPROFOR Commander in BH», Transitions Online, 9. mai 1994. FNs styrke i Bosnia-Hercegovina. Etter å ha avsluttet tjenesten i Bosnia-Hercegovina 1995 fikk han igjen landkommando i Storbritannia, før han til 1997 gjorde tjeneste som generaladjutant og aide-de-camp for Storbritannias dronning. 

Etter endt tjeneste i det britiske forsvaret har Rose arbeidet som direktør i det private sikkerhetsfirmaet Control Risks Group.General Sir Michael Rose, CSA Celebrity Speakers. Han har også markert seg som motstander av statsminister Tony Blairs støtte til invasjonen av Irak i 2003.«Impeach Blair over Iraq - general», BBC News, 9. januar 2006.

 Utmerkelser 
Rose er tildelt en rekke utmerkelser. Han fikk i 1981 Queen's Gallantry Medal. I 1986 ble han utnevnt til kommandør av Order of the British Empire. Rose ble i 1994 utnevnt til Knight Commander av Order of the Bath og derved adlet. han har deretter rett til å føre tiltaleformen Sir foran sitt navn. I 1995 ble han tildelt Distinguished Service Order. Rose er kommandør av den franske Æreslegionen.

Han er også hedret med utnevnelse til Colonel of the Regiment for Coldstream Guards.

 Referanser 

 Eksterne lenker 
 Gen Sir Michael Rose, KCB, CBE, DSO, QGM, DL, Debrett's People of Today Online

Kategori:Britiske generaler
Kategori:Order of the Bath
Kategori:Order of the British Empire (CBE)
Kategori:Distinguished Service Order